لحظات من الفرح.
بعد الجهد الي بذلنا في صناعه افلامنه طول هالفتره الي مضت .كنه ايد وحده كادر العمل كان نفسه في الفلمين .ساعدته وساعدني كان دافعنا الحب وصدقتنا الي صارلها 4 سنوات .والحمدلله حصدنه ثمره نجاح الفلمين .
هواي اشياء بكلبي تخص التنضيم .وفلمي اخذ اقل من استحقاقه .
بس فرحتي بشهاب نستني كلشي
لم نكسب جوائز فقط انما كسبنا حب الناس .وهذا شي عضيم .
شكرا لكل من ساندنه طول هلفتره
وبالخصوص هذا الانسان قيصر خضير.الي طول هالفتره هو ويانه ودعمنا وضافلنه كثير .
وايضا شكرنا للصديق والحبيب كاتب السيناريو Husain Hadeed هذا الانسان مثال للابداع والفن .
وايضا صديقنه واخونه الرائع حسين كولي شكرا من القلب كولي انته كنت طرف كبير في هذي الانجازات .الحبيب صاحب القلب الطيب Yasir Saad هواي تعبت وسهرت ويانه شكرا من القلب .
وايضا الشكر لدكتوري الرائع Maher Mageed هذا الانسان كلش احبه واحترمه .وايضا الشكر لكل اساتذتنه ع مدى 4سنوات شكرا ع كلشي اضفتو النه من معرفه علميه وعمليه .
شكرا لكادر الفلمين وهذا الانجاز انتو سبب رئيسي بيه فعلا .حبنا واحترامنا لكل الناس الي وكفت ويانا حتى وان كان معنويا .
ايضا مبروك لكل اصدقائي اكثر الاعمال كانت تملتك طرح رائع اصدقائي الي حصدو جوائز فخور بيكم .وحتى الي محصدو جوائز كانت اعمالكم رائعه .واكيد مو نهايه المطاف .بالعكس هذي البدايه .
اتمنه للجميع التوفيق في مجالاتهم الفنيه .
تحياتي وحبي للجميع .
#امااليوم
#السيناريست